ji. google
ఆర్‌జియోకు గూగుల్‌ఫోన్లు
ముంబై, రిలయన్స్‌జియో తన మార్కెట్‌ వ్యూహాలను ఎప్పటికప్పుడు మారుస్తోంది. తాజా గా ఆర్‌జియో గూగుల్‌ టైఅప్‌తో కొత్త 4జి స్మార్ట్‌ ఫోన్‌ను తెచ్చేందుకు ప్రయత్నిస్తోంది. ఆర్‌జియో రహస్యంగా గూగుల్‌తో మంతనాలు జరుపుతున్న ట్లు సమాచారం. ఈ స్మార్ట్‌ఫోన్‌ కేవలం రిలయన్స్‌ నెట్‌వర్క్‌పై మాత్రమే పనిచేస్తుంది. జియోయాప్స్‌ జియోటివి, జియోసినిమా,జియోమ్యూజిక్‌, జియో మ్యాగ్స్‌ వంటి యాప్‌లు కూడా ఇన్‌బిల్ట్‌ అయి వస్తాయి. 2017 మధ్యస్తం నాటికి ఈ ఫోన్‌ విడు దలవుతుందని అంచనా. ఆర్‌జియోకు మాత్రమే అందుబాటులోకి వచ్చేవిధంగా ఈ ఫోన్లు తయా రుచేయిస్తోంది. దీనివల్ల అటు గూగుల్‌కు కూడా భారత్‌లో తన మార్కెట్‌ విస్తరణకు ప్రయోజనకారి అవుతుందని గూగుల్‌ భావిస్తోంది. అంతేకాకుండా మరింతగా అందుబాటుధరల్లో స్మార్ట్‌ఫోన్లను తీసుకువచ్చేందుకు ఆర్‌జియో మరింత మార్కెట్‌ వ్యూహాలు అమలుచేస్తోంది. 2014లో గూగుల్‌ ఒక పర్యాయం ఆండ్రాయిడ్‌వన్‌ పేరిట బడ్జెట్‌ఫోన్ల రంగంలోకి వచ్చింది. మైక్రోమాక్స్‌, స్పైస్‌, కార్బన్‌ కంపెనీలను గూగుల్‌ వినియోగించుకుంది. అయితే ఏమంత విజయం కాలేదు. దీనితో గూగుల్‌ ఈ సారి ఆర్‌జియోతోకలిసి రెండోప్రయత్నం చేస్తోంది.